Kovo 11-osios parkas

Kovo 11-osios parkas – parkas Gričiupio seniūnijoje, Kaune. Parkas apima kanalizuoto Girstupio upelio slėnio dalį, įsiterpusį išskirtinėje žemumoje tarp judrios Kovo 11-osios g. ties kultūros centru „Girstutis“, Dujotiekio g. ir Salų g. daugiaaukščių gyvenamųjų namų. 

Parkas suprojektuotas 1974 m., jo plotas – 2,65 ha. Parko ribos patvirtintos 1999 m. vasario 17 d. Kauno miesto valdybos sprendimu Nr. 137. Parke įrengti takai, apšvietimas, vaikų žaidimų aikštelė, kita minimali rekreacinė įranga gyventojų poilsiui ir aktyviam laiko praleidimui, vietos bendruomenės renginiams.

Išnašos

Nuorodos 

 Kovo 11-osios parkas wikimapia.org svetainėje
 Kovo 11-osios gatvės bendrija

Kauno parkai